Държавен вестник, бр. 83, 2003 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  83
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ
НА РАБОТАТА НА ДНСК
Раздел I
Общи положения
Чл. 7. (1) Дирекцията за национален строи-
телен контрол е структурирана в обща и специ-
ализирана администрация и има 28 регионални
дирекции за национален строителен контрол.
(2) Общата численост на персонала в ДНСК
е 630 щатни бройки.
(3) Числеността на отделните админист-
ративни звена в ДНСК е посочена в прило-
жението.
Чл. 8. Регионалните дирекции за национа-
лен строителен контрол имат териториален
обхват на действие на територията на съответ-
ната област.
Раздел II
Служител по Закона за защита на класифици-
раната информация
Чл. 9. Служителят по сигурността на инфор-
мацията отговаря за защитата и съхраняването
на класифицираната информация и е пряко
подчинен на началника на ДНСК.
Раздел III
Главен секретар
Чл. 10. (1) Административното ръководст-
во на административните звена в ДНСК се осъ-
ществява от главен секретар, който се назнача-
ва от началника на ДНСК.
(2) Главният секретар на ДНСК:
1. организира, координира и контролира
дейността на администрацията;
2. организира разпределянето на задачите
за изпълнение между административните зве-
на на дирекцията;
3. осъществява общ контрол за изпълнение-
то на възложените задачи;
4. изпълнява и други задачи, възложени му
от началника;
5. осъществява контрол върху входящата и
изходящата кореспонденция.
(3) При констатирани нарушения главният
секретар уведомява в 3-дневен срок началника
на ДНСК и може да предложи прилагане на
дисциплинарни мерки.
Раздел IV
Обща администрация
Чл. 11. Общата администрация е организи-
рана в две дирекции: дирекция “Финансово
обслужване и управление на собствеността,
човешки ресурси” и дирекция “Техническо,
информационно и административно обслужва-
не, връзки с обществеността”.
Чл. 12. Вътрешният финансов контрол в
ДНСК се осъществява от финансов контрольор,
който е пряко подчинен на началника на ДНСК.
Чл. 13. Дирекция “Финансово обслужва-
не и управление на собствеността, човешки
ресурси”:
1. подготвя разпределението на бюджета на
ДНСК, съставя отчети за изпълнението му,
извършва обработка на първичната счетовод-
на документация, която отразява дейността на
ДНСК, свързана с финансовото и счетоводното
обслужване на структурните звена на ДНСК;
2. организира и осигурява цялостното сто-
панско обслужване, отговаря за поддържа-
нето на материалната база и за правилното
ползване и управление на собствеността на
дирекцията;
3. следи за документооборота в ДНСК;
4. изготвя проекта на щатно разписание и на
длъжностни характеристики на държавните
служители и на лицата, работещи по трудово
правоотношение;
5. изготвя проекти на актове, свързани с
възникването, изменянето и прекратяването
на служебните и трудовите правоотношения и
организира съхраняването на тези актове; отго-
варя за законосъобразното съставяне на трудо-
вите договори и заповедите за служебни право-
отношения;
6. организира и отговаря за охранителния и
пропускателния режим в ДНСК;
7. подпомага началника на ДНСК по въпро-
сите на човешките ресурси;
8. организира дейности за повишаване ква-
лификацията на служителите в ДНСК.
Чл. 14. Дирекция “Техническо, информаци-
онно и административно обслужване, връзки с
обществеността”:
1. организира и осигурява цялостното адми-
нистративно-техническо обслужване на ДНСК;
2. осигурява транспортното обслужване—
регистрацията на моторните превозни средст-
ва, застраховането, поддръжката и ремонта,
годишните технически прегледи;
3. организира отбранително-мобилизацион-
ната подготовка на служителите в ДНСК;
4. организира информационното обслужва-
не на ДНСК;
5. осъществява връзките на ДНСК с общес-
твеността;
6. подпомага началника на ДНСК в правно-
то обслужване на ДНСК във връзка с жалби на
граждани;
7. организира създаването и поддържането
на информационна система “Добри практики”
в помощ на регионалните дирекции.
Раздел V
Специализирана администрация
Чл. 15. Специализираната администрация е
организирана във:
1. Главна дирекция “Координация, оператив-
на дейност и контрол” с 28 териториални зве-
на—регионални дирекции за национален строи-
телен контрол;